Žvaigždžių kalnai
Žvaigždžių kalnai (angl. Star Mountains, indonez. Pegunungan Bintang, ol. Sterrengebergte) – kalnagūbris Naujosios Gvinėjos centrinėje dalyje, Naujosios Gvinėjos centriniame kalnagūbryje, Indonezijos ir Papua Naujosios Gvinėjos teritorijoje. Driekiasi tarp Viktoro Emanuelio kalnagūbrio rytuose ir Džajavidžajos kalnagūbrio vakaruose. Aukštis iki 4760 m (Mandalos kalnas). Kalnai pasižymi labai drėgnu klimatu (>10 000 mm per metus kritulių). Žvaigždžių kalnuose didelių gyvenviečių nėra. Pagrindiniai kaimai – Abmisibilas ir Mabilabolas (Oksibilas). Yra didelė Ok Tedžio aukso ir vario rūdos kasykla. Kalnus 1959 m. ištyrinėjo olandų keliautojo Jano Snepo ekspedicija.